CELEX: 32022D0461
Language: fi
Date: 2022-03-15 00:00:00
Title: Komission täytäntöönpanopäätös (EU) 2022/461, annettu 15 päivänä maaliskuuta 2022, täytäntöönpanopäätöksen (EU) 2019/570 muuttamisesta siltä osin kuin on kyse rescEU:n kuljetukseen ja logistiikkaan liittyvistä valmiuksista (tiedoksiannettu numerolla C(2022) 1685) (ETA:n kannalta merkityksellinen teksti)

22.3.2022   
               
               
                  FI
               
               
                  Euroopan unionin virallinen lehti
               
               
                  L 93/193
               
            
         KOMISSION TÄYTÄNTÖÖNPANOPÄÄTÖS (EU) 2022/461,
         annettu 15 päivänä maaliskuuta 2022,
         täytäntöönpanopäätöksen (EU) 2019/570 muuttamisesta siltä osin kuin on kyse rescEU:n kuljetukseen ja logistiikkaan liittyvistä valmiuksista
         
            
               (tiedoksiannettu numerolla C(2022) 1685)
            
         
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin pelastuspalvelumekanismista 17 päivänä joulukuuta 2013 annetun Euroopan parlamentin ja neuvoston päätöksen N:o 1313/2013/EU (1) ja erityisesti sen 32 artiklan 1 kohdan g alakohdan,
         sekä katsoo seuraavaa:
         
                     (1)
                  
                  
                     Päätöksessä N:o 1313/2013/EU vahvistetaan rescEU:n oikeudellinen kehys. rescEU on EU:n tason valmiusreservi, ja sen tarkoituksena on tarjota tukea äärimmäisen vaikeissa tilanteissa, joissa kansallisella tasolla käytettävissä olevat valmiudet ja jäsenvaltioiden Euroopan pelastuspalvelureserviin sitomat valmiudet eivät riitä varmistamaan tehokkaita avustustoimia ihmisen aiheuttamien ja luonnonkatastrofien yhteydessä.
                  
               
                     (2)
                  
                  
                     Unionin pelastuspalvelumekanismia, jäljempänä ’unionin mekanismi’, vahvistettiin äskettäin päätöksen N:o 1313/2013/EU muuttamisesta annetulla Euroopan parlamentin ja neuvoston asetuksella (EU) 2021/836 (2). Muutoksen tavoitteena on poistaa covid-19-pandemian aikana ilmenneet unionin mekanismin rajoitteet ja tukea jäsenvaltioita paremmin silloin, kun samat tai eri hätätilanteet tai katastrofit vaikuttavat niihin samanaikaisesti.
                  
               
                     (3)
                  
                  
                     Kuljetus- ja logistiikkaoperaatiot on todettu haastaviksi monissa unionin mekanismin avustusoperaatioissa viime vuosina. Covid-19-pandemian puhkeamisen ja alkuvaiheiden aikana kävi selväksi, että tällä osa-alueella tarvitaan enemmän strategista tehokkuutta, erityisesti lääkintätarvikkeiden, henkilöstön ja potilaiden kuljetuksissa. Riittävien kuljetus- ja logistiikkaresurssien puute todettiin keskeiseksi esteeksi jäsenvaltioiden kyvylle tarjota tai vastaanottaa apua.
                  
               
                     (4)
                  
                  
                     Näin ollen kuljetus ja logistiikka määriteltiin rescEU:n valmiuksien kehittämisen painopistealaksi päätöksen 1313/2013/EU 12 artiklan 2 kohdan mukaisesti metsäpalojen lentosammutuksen, lääkinnällisten hätätapausten sekä kemiallisten, biologisten, säteily- ja ydinonnettomuuksien (CBRN) lisäksi.
                  
               
                     (5)
                  
                  
                     RescEU:n kuljetus- ja logistiikkavalmiuksien päätehtävänä olisi oltava kuljetuspalvelujen ja niihin liittyvien logistiikkapalvelujen tarjoaminen henkilöiden (mukaan lukien potilaat tai avustusoperaatioihin osallistuvat ryhmät), materiaalien tai varusteiden tai näiden yhdistelmien kuljetukseen.
                  
               
                     (6)
                  
                  
                     Jäsenvaltioiden kuulemisen perusteella todettiin, että kuljetus- ja logistiikkavalmiuksia voitaisiin käyttää moniin eri tarkoituksiin samoin kuin jo määriteltyjä lentotoimintaan liittyviä rescEU:n valmiuksia.
                  
               
                     (7)
                  
                  
                     Päätöksen N:o 1313/2013/EU 12 artiklan 4 kohdan mukaan rescEU:hun kuuluvien avustusvalmiuksien laatuvaatimukset vahvistetaan jäsenvaltioita kuullen.
                  
               
                     (8)
                  
                  
                     Jotta voidaan vastata riskeihin, joiden todennäköisyys on pieni mutta joiden vaikutukset ovat huomattavat, olisi luotava kuljetus- ja logistiikkavalmiudet komission täytäntöönpanopäätöksen (EU) 2019/570 (3) 3 d artiklassa tarkoitettujen luokkien mukaisesti ja jäsenvaltioita kuullen.
                  
               
                     (9)
                  
                  
                     Sen vuoksi täytäntöönpanopäätöstä (EU) 2019/570 olisi muutettava.
                  
               
                     (10)
                  
                  
                     Tässä päätöksessä säädetyt toimenpiteet ovat päätöksen N:o 1313/2013/EU 33 artiklan 1 kohdassa tarkoitetun komitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan täytäntöönpanopäätös (EU) 2019/570 seuraavasti:
            
                        1)
                     
                     
                        Muutetaan 2 artikla seuraavasti:
                        
                                    a)
                                 
                                 
                                    muutetaan 1 kohta seuraavasti:
                                    
                                                i)
                                             
                                             
                                                korvataan kuudes luetelmakohta seuraavasti:
                                                
                                                            ”–
                                                         
                                                         
                                                            majoitusvalmiudet,”
                                                         
                                                      
                                          
                                                ii)
                                             
                                             
                                                lisätään seitsemäs luetelmakohta seuraavasti:
                                                
                                                            ”–
                                                         
                                                         
                                                            kuljetus- ja logistiikkavalmiudet.”
                                                         
                                                      
                                          
                              
                                    b)
                                 
                                 
                                    muutetaan 2 kohta seuraavasti:
                                    
                                                i)
                                             
                                             
                                                korvataan i alakohta seuraavasti:
                                                
                                                            ”i)
                                                         
                                                         
                                                            hätämajoitusvalmiudet;”
                                                         
                                                      
                                          
                                                ii)
                                             
                                             
                                                lisätään j alakohta seuraavasti:
                                                
                                                            ”j)
                                                         
                                                         
                                                            kuljetus- ja logistiikkavalmiudet.”
                                                         
                                                      
                                          
                              
                  
                        2)
                     
                     
                        Korvataan 3 a artikla seuraavasti:
                        
                           ”3 a artikla
                           rescEU:hun sisältyvien lääkinnällisiin lentoevakuointeihin, tyypin 2 ja tyypin 3 hätälääkintäryhmiin, lääkinnälliseen varastointiin, CBRN-dekontaminaatioon, CBRN-varastointiin, hätämajoitukseen sekä kuljetukseen ja logistiikkaan liittyvien valmiuksien tukikelpoiset kustannukset
                           Kaikki päätöksen N:o 1313/2013/EU liitteessä I a tarkoitetut kustannusluokat on otettava huomioon laskettaessa rescEU-valmiuksien tukikelpoisia kokonaiskustannuksia.”
                        
                     
                  
                        3)
                     
                     
                        Korvataan 3 e artiklan 3 ja 4 kohta seuraavasti:
                        
                           ”3.   Edellä 2 artiklan 2 kohdan c–j alakohdassa tarkoitetut rescEU-valmiudet vahvistetaan tarkoituksena hallinnoida riskejä, joiden todennäköisyys on pieni mutta joiden vaikutukset ovat huomattavat.
                        
                        
                           4.   Kun 2 artiklan 2 kohdan c–j alakohdassa tarkoitetut rescEU-valmiudet otetaan käyttöön unionin mekanismin puitteissa, unionin rahoitustuki kattaa 100 prosenttia käyttökustannuksista päätöksen N:o 1313/2013/EU 23 artiklan 4 b kohdan mukaisesti.”
                        
                     
                  
                        4)
                     
                     
                        Muutetaan liite tämän päätöksen liitteen mukaisesti.
                     
                  
         
            2 artikla
            Tämä päätös on osoitettu kaikille jäsenvaltioille.
         
         
            Tehty Brysselissä 15 päivänä maaliskuuta 2022.
            
               
                  Komission puolesta
               
               Janez LENARČIČ
               
                  Komission jäsen
               
            
         
         
            (1)  EUVL L 347, 20.12.2013, s. 924.
         
            (2)  Euroopan parlamentin ja neuvoston asetus (EU) 2021/836, annettu 20 päivänä toukokuuta 2021, unionin pelastuspalvelumekanismista annetun päätöksen N:o 1313/2013/EU muuttamisesta (EUVL L 185, 26.5.2021, s. 1).
         
            (3)  Komission täytäntöönpanopäätös (EU) 2019/570, annettu 8 päivänä huhtikuuta 2019, Euroopan parlamentin ja neuvoston päätöksen N:o 1313/2013/EU täytäntöönpanosäännöistä rescEU-valmiuksien osalta sekä komission täytäntöönpanopäätöksen 2014/762/EU muuttamisesta (EUVL L 99, 10.4.2019, s. 41).
      
      
         
            LIITE
            Lisätään täytäntöönpanopäätöksen (EU) 2019/570 liitteeseen 10 kohta seuraavasti:
            
               
                           ”10.
                        
                        
                           
                              Kuljetus- ja logistiikkavalmiudet
                           
                           
                                       
                                                    
                                                
                                                
                                                   Tehtävät
                                                
                                             
                                    
                                       
                                                   —
                                                
                                                
                                                   kuljetus- ja logistiikkapalvelujen tarjoaminen henkilöiden, mukaan lukien potilaat tai avustusoperaatioihin osallistuvat ryhmät, materiaalien tai varusteiden tai näiden yhdistelmien kuljetukseen
                                                
                                             
                                                   —
                                                
                                                
                                                   mahdollisesti myös 1, 2, 3 ja 4 kohdassa kuvatut tehtävät
                                                
                                             
                                 
                                       
                                                    
                                                
                                                
                                                   Kapasiteetti
                                                
                                             
                                    
                                       
                                                   —
                                                
                                                
                                                   lentokoneiden osalta kyky kuljettaa vähintään 35 henkilöä tai vähintään 7 tonnia materiaalia tai molemmat
                                                
                                             
                                                   —
                                                
                                                
                                                   valmius toimia sekä päivällä että yöllä
                                                
                                             
                                                   —
                                                
                                                
                                                   valmius varmistaa asiaankuuluvat logistiset tukitoiminnot (kuten materiaalin lastaus/purkaminen)
                                                
                                             
                                                   —
                                                
                                                
                                                   valmius toimia tarvittaessa haastavissa olosuhteissa (1)
                                                   
                                                
                                             
                                                   —
                                                
                                                
                                                   valmius suorittaa tarvittaessa tiettyjen erityistuotteiden (2) kuljetus ja logistinen käsittely asiaa koskevien kansainvälisten standardien mukaisesti
                                                
                                             
                                 
                                       
                                                    
                                                
                                                
                                                   Keskeiset osat
                                                
                                             
                                    
                                       
                                                   —
                                                
                                                
                                                   suoritettavien tehtävien ja toiminnan aikataulun kannalta asianmukainen miehistö
                                                
                                             
                                                   —
                                                
                                                
                                                   asianmukaisesti varustettu tekninen henkilöstö, joka on koulutettu suorittamaan edellä määritellyt tehtävät
                                                
                                             
                                                   —
                                                
                                                
                                                   asianmukaiset viestintävälineet (esimerkiksi lentotoiminnassa radioyhteydet ilma-alusten välillä ja ilmasta maahan)
                                                
                                             
                                                   —
                                                
                                                
                                                   integroitu moduuli logistiikkatoimintoja (kuten lastausta ja purkamista) varten
                                                
                                             
                                 
                                       
                                                    
                                                
                                                
                                                   Omavaraisuus
                                                
                                             
                                    
                                       
                                                   —
                                                
                                                
                                                   valmiuksiin kuuluvien laitteiden varastointi ja huolto
                                                
                                             
                                                   —
                                                
                                                
                                                   erityisesti koordinoinnista kohteessa vastaavien yhteistyökumppaneiden kanssa tapahtuvaa viestintää varten tarvittavat laitteet
                                                
                                             
                                 
                                       
                                                    
                                                
                                                
                                                   Kenttätyöhön lähettäminen
                                                
                                             
                                    
                                       
                                                   —
                                                
                                                
                                                   lähtövalmius viimeistään 12 tunnin kuluttua tarjouksen hyväksymisestä
                                                
                                             
                                                   —
                                                
                                                
                                                   lentokoneiden osalta kyky suorittaa vähintään 2 000  meripeninkulman (3 700  km) lento 5 tonnin hyötykuorman kanssa ilman polttoaineen tankkausta
                                                
                                             
                                 
                     
            
               (1)  Lentotoiminnan osalta tällaiset olosuhteet voivat tarkoittaa olosuhteita, joissa lentoonlähtöön tai laskeutumiseen tarkoitettuja kiitoteitä ei ole käytettävissä tai ne ovat lyhyitä tai vahingoittuneita.
            
               (2)  Esimerkiksi vaaralliset tavarat ja aineet, lääkintätarvikkeet, rokotekuljetusten kylmäketjulogistiikka jne.”